Portal: Alternativ behandling

«Kvakksalveren» (*De kwakzalver*) fra 1650-tallet av den nederlandske maleren Jan Steen (1625/1626–1679). Kvakksalver betegner fortsatt en som driver virksomhet som lege eller tannlege uten å være autorisert.
Kvakksalver framstilt av den britiske karikaturtegneren James Gillray 1801. Motivet harselerer med *Perkins tractors*, en angivelig vidunderkur oppfunnet av amerikaneren Elisha Perkins. Fortsatt selges gamle og nye, virkningsløse alternative behandlinger.
Amerikansk propagandaplakat fra andre verdenskrig for en statlig kampanje mot kvakksalvere og kjerringråd for å helbrede kjønnssykdommer.
En **kvakksalver** er person som driver legevirksomhet uten faglig utdanning eller autorisasjon. I utvidet betydning brukes **kvakksalveri** generelt som personer som fusker i et fag og later som om de har evne til å utføre behandling selv om de mangler fagkunnskap. Betegnelsen kvakksalvere brukes gjerne om personer som foreskriver eller selger remedier som ikke virker eller som er skadelige. Betegnelsen brukes gjerne nedsettende, og brukes både om personer som bevisst villeder (tilsvarer sjarlatan) og personer som selv tror behandlingen har reell virkning.

Den tidligste lovregulering av kvakksalveri var rettet mot omreisende leger. Etter at legeutdanning i den vestlige verden ble standardisert og legene ble autorisert, ble begrepet etter hvert brukt som en nedlatende betegnelse på folkelige helbredere. I dag er det først og fremst former for alternativ medisin som ikke har vitenskapelig dokumentert virkning, som omtales som kvakksalveri. 

Ordet kvakksalver stammer fra nederlandsk *kwakzalver* som egentlig betyr «som tukler med salver». *Kvakk* stammer fra *kwakken* som betyr «bevege seg langsomt eller usikker; kludre, forfuske»

Kvakksalveri i Norge
--------------------

Kvakksalveri var forbudt etter forordninger av 1672 og 1795, men ble tillatt ved lov av 29. april 1871, med forskjellige begrensninger.

1. januar 2004 ble den norske såkalte «kvakksalverloven» (Lov av 19. juni 1936 nr. 9 om innskrenkning i adgangen for den som ikke er helsepersonell til å ta syke i kur) opphevet, og erstattet av lov om alternativ behandling av sykdom.

Se også
-------

* Sjarlatan
* Alternativ medisin
* Kjerringråd
* NOU 1998: 21 Alternativ medisin

Referanser
----------

1. ↑  Søk etter *kvakksalv\** i Bokmålsordboka og Nynorskordboka eller i Det Norske Akademis ordbok
2. ↑  Stephen Barrett. «Quackery: How Should It Be Defined?». *www.quackwatch.org*. Besøkt 29. januar 2017. «Most people think of quackery as promoted by charlatans who deliberately exploit their victims. Actually, most promoters are unwitting victims who share misinformation and personal experiences with others. Distributors who market the health-related products of multilevel companies typically have been persuaded by friends, relatives, and neighbors who believe the products are effective. Pharmacists also profit from the sale of nutrition supplements that few customers need. In most cases, pharmacists do not champion the products but simply profit from the misleading promotions of others. Much quackery is involved in telling people something is bad for them (such as food additives) and selling a substitute (such as "organic" or "natural" food). Quackery is also involved in misleading advertising of dietary supplements, homeopathic products, herbs, and some nonprescription drugs. In many such instances no individual "quack" is involved—just deception by manufacturers and their advertising agencies.»
3. ↑  oppslagsord *kvakksalver* i Caprona *Norsk etymologisk ordbok: tematisk ordnet* ISBN 9788248910541
4. ↑  Oppslagsordet «kvakksalver» i *Store norske leksikon* (2005-2007)

Eksterne lenker
---------------

* (en) Quackery – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** LCCN
 |